Source: http://odlocitve.us-rs.si/sl/odlocitev/US31327
Timestamp: 2018-04-24 16:20:40+00:00

Document:
Iskanje po odločbah in sklepih (skupno 14368 odločitev)
U-I-44/16
ECLI:SI:USRS:2018:U.I.44.16
Odlok o kategorizaciji občinskih cest v Mestni občini Maribor (Medobčinski uradni vestnik, št. 4/15 in 22/17), 8. čl.
Postopek za preizkus pobude za začetek postopka za oceno ustavnosti in zakonitosti 8. člena Odloka o kategorizaciji občinskih cest v Mestni občini Maribor (Medobčinski uradni vestnik, št. 4/15 in 22/17), kolikor kategorizira javno pot "Cesta do Štajerskega avtodoma" v delu, ki poteka po zemljišču parc. št. 1990/1, k. o. Spodnje Radvanje, se ustavi.
Ustavno sodišče ustavi postopek, če pobudnik umakne pobudo.
1.5.51.1.4.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Ustavitev postopka - Zaradi umika pobude/zahteve.
1.5.51.1.11 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Odločitev o stroških .
Člen 25.4.1, 34.1, Zakon o Ustavnem sodišču [ZUstS]
U-I-44-16 - Sklep.pdf
U-I-44/16-12
Ustavno sodišče je v postopku za preizkus pobude družbe Štajerski avto dom, d. o. o., ki jo zastopa Odvetniška pisarna Mihurko, d. o. o., Maribor, na seji 1. februarja 2018
1. Postopek za preizkus pobude za začetek postopka za oceno ustavnosti in zakonitosti 8. člena Odloka o kategorizaciji občinskih cest v Mestni občini Maribor (Medobčinski uradni vestnik, št. 4/15 in 22/17), kolikor kategorizira javno pot "Cesta do Štajerskega avtodoma" v delu, ki poteka po zemljišču parc. št. 1990/1, k. o. Spodnje Radvanje, se ustavi.
2. Pobudnica sama nosi svoje stroške postopka s pobudo.
1. Pobudnica izpodbija 8. člen Odloka o kategorizaciji občinskih cest v Mestni občini Maribor (v nadaljevanju Odlok o kategorizaciji), kolikor kategorizira javno pot "Cesta do Štajerskega avtodoma" v delu, ki poteka po zemljišču parc. št. 1990/1, k. o. Spodnje Radvanje, ker naj bi bil v neskladju s 33. in 69. členom Ustave. Predlaga, naj Ustavno sodišče Odlok o kategorizaciji v izpodbijanem delu razveljavi, Mestni občini Maribor pa naloži povrnitev njenih stroškov postopka s pobudo.
2. Med postopkom za preizkus pobude za začetek postopka za oceno ustavnosti in zakonitosti je Mestni svet Mestne občine Maribor sprejel Odlok o kategorizaciji občinskih cest v Mestni občini Maribor (Medobčinski uradni vestnik, št. 32/17). Z dnem njegove uveljavitve je Odlok o kategorizaciji prenehal veljati. O ustavnosti in zakonitosti predpisa, ki ne velja več, odloča Ustavno sodišče le, če so izpolnjeni pogoji iz 47. člena Zakona o Ustavnem sodišču (Uradni list RS, št. 64/07 – uradno prečiščeno besedilo in 109/12 – v nadaljevanju ZUstS). Zato je Ustavno sodišče pobudnico pozvalo, naj pojasni, ali vztraja pri pobudi, in v tem primeru izkaže okoliščine, iz katerih bo razvidno, katere posledice protiustavnosti oziroma nezakonitosti niso bile odpravljene. Pobudnica je z vlogo z dne 18. 1. 2018 sporočila, da pobudo umika, vztraja pa pri zahtevku za povrnitev njenih stroškov s pobudo.
3. Ker je pobudnica pobudo umaknila, je Ustavno sodišče postopek za preizkus pobude za začetek postopka za oceno ustavnosti in zakonitosti izpodbijanega dela 8. člena Odloka o kategorizaciji ustavilo (1. točka izreka).
4. Pobudnica predlaga, naj Ustavno sodišče Mestni občini Maribor naloži plačilo njenih stroškov postopka s pobudo, saj naj Mestna občina niti po dveh pisnih pozivih Odloka o kategorizaciji ne bi spremenila oziroma kako drugače poskrbela za odpravo protiustavnosti, zato naj bi bila pobuda ob njeni vložitvi potrebna in nujna. Po prvem odstavku 34. člena ZUstS nosi v postopku pred Ustavnim sodiščem vsak udeleženec svoje stroške postopka, če Ustavno sodišče ne odloči drugače. Ker niso podani razlogi za drugačno odločitev, je Ustavno sodišče odločilo, kot izhaja iz 2. točke izreka.
5. Ustavno sodišče je sprejelo ta sklep na podlagi prve alineje četrtega odstavka 25. člena in prvega odstavka 34. člena ZUstS v sestavi: predsednica dr. Jadranka Sovdat ter sodnica in sodniki dr. Matej Accetto, dr. Dunja Jadek Pensa, DDr. Klemen Jaklič, dr. Rajko Knez, dr. Marijan Pavčnik in Marko Šorli. Sklep je sprejelo soglasno.
občinski predpis
Štajerski avto dom d. o. o., Maribor
US31327

References: sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče